OpenLLM-France/wikimedia huggingface dataset:
# Elpistostegalia

Elpistostegalia edo Panderichthyida Devoniar berantiarrean bizi izan ziren Sarcopterygii taldeko arrain ordena bat izan zen. Tetrapodomorpha taldeko kide aurreratuak ziren, ziurrenik Tetrapodatik gertuen zeuden arrainak. Elpistostegalia taldean arrain eta tetrapodo itxurako hainbat ezaugarri biltzen zituzten, eta, horregatik arrainopodoak (ingelesez: fishapods) ezizena eman dakieke.

## Sailkapena

Swartzek 2012an egindako kladograma honakoa da:.

## Erreferentziak

* ↑ Order †Elpistostegalia - Nomenclature & Taxonomy - The Taxonomicon. (Noiz kontsultatua: 2017-11-26).
* ↑ Swartz, Brian. (2012-03-20). «A Marine Stem-Tetrapod from the Devonian of Western North America» PLOS ONE 7 (3): e33683. doi:10.1371/journal.pone.0033683. ISSN 1932-6203. (Noiz kontsultatua: 2017-11-26).

## Kanpo estekak

* Datuak: Q150821
* Multimedia: Elpistostegalia / Q150821
* Espezieak: Elpistostegalia
# Elrig

Elrig, Eskoziako gaeleraz: An Eileirg, Eskoziako clachan bat da, Dumfries eta Galloway eremu administratiboan.

## Kanpo estekak

* Datuak: Q5367342
* Multimedia: Elrig / Q5367342
# Elrod (Ipar Carolina)

Elrod Ameriketako Estatu Batuetako erroldak esleitutako leku bat da. Robeson konderrian dago, Ipar Carolina estatuan. 391 biztanle ditu, 13,826101 kilometro koadroko azaleran banatuta.

## Ikus, gainera

* Robeson konderria

## Kanpo estekak

* Datuak: Q1949751
# Elrohir

Elrohir Tolkienen legendarium ospetsuan agertzen den pertsonaia bat da. Idazlearen lanik ezagunena den Eraztunen Jaunan agertzen da. Peredhil edo Elfo erdi bat da, Elrond eta Celebrianen semea eta, beraz, Celeborn eta Galadrielen biloba. Elladanen anaia bikia eta Arwenen neba ere bazen. Bere izenak Elfo-Zalduna esan nahi du, ziuraski bere zalduntza dohain bikainengatik.
Bere familiarekin Rivendelen bizi zen gerlari trebea zen. Orko talde batek bere ama Celebrian bahitu zuenean bere anaia Elrohir eta bera izan ziren salbatu zutenak, Celebrianek, ordutik, bizitzeko gogoa galdu zuelarik, Portu Grisetarantz abiatuz, bere hiru seme-alabak eta bere senarra Erdialdeko Lurraldean utziz.
Iparraldeko Mendirakoien lagun eta burkidea, bere anaiarekin batera Arnorren hondakinak Etsaiagandik babesten lagundu zuen Iparraldeko Erresuma erori ondoren.
Eraztunaren Gerran, Elladan eta bere anaia Elrohir Konpainia Grisean doaz; bi anaiek Aragorni lagundu zioten azken guduetan (Pelennorreko Zelaietako gudua barne) Gerran, Legolasekin batera, elfoen ordezkari gutxietakoak izan zirelarik, liburuek argitzen ez duten arren, Tolkienen beste istorio batzuen bidez Sauronek Thranduil erresuma edo Lothlorien bezalako beste elfotar lurralde batzuk eraso zituela ezagutzen bait da.
Bere anaiak, arrebak, aitak eta osabak bezala, hilezkortasuna eta hilkortasunaren artean aukera zezakeen, bere aitarekin batera Eguzkiaren Hirugarren Aroaren amaieran Valinorrera joango zen ala ez erabakiz. Bere aita abiatu ondoren ere, oraindik denbora batez bere anaiarekin Erdialdeko Lurraldean geratu zela adierazten da. Batzuk, hilkortasuna erabaki zuela uste dute.
# Elpinize

Elpinize (K.a. VI. mendearen amaiera edo K.a. V. mendearen lehen hamarkadak-K.a. V. mendearen erdialdea) emakume atenastar bat izan zen, Filaida familia aristokratikokoa. Maratongo garailea izan zen Miltziades Gaztea estadistaren alaba, eta bere amaren aldetik Zimon Atenaskoaren arrebaordea zen.

## Bizitza

Kornelio Nepotek dioenez, Elpinize bere nebaordearekin ezkondu zen, baina ez dago honen ebidentzia zehatzik. Ezkontza mota hori Atenasko legeek ama ezberdineko neba-arrebentzako eta alaba epikleroentzako baimentzen zuten, eta nahiko ohikoa zen. Beste batzuk, intzestuzko harreman bat izan zutela diote, hau, historiografiaren arabera, Zimonen arerio politikoen asmakeria izatea litekeena delarik.
Kalias, atenastar aberats bat zena, bere aberastasuna Atikako Laurion demoko zilar meatzeen esplotaziotik lortua zuena, Elpinizerekin ezkontzeko borondatezko bezala aurkeztu zen, Zimonek Miltziadesi ezarritako isunetik heredatu zuen ordaindu gabeko zorra kitatzeko. Zimonek onartu ez zuenez, bere arrebaren tutore bezala, Elpinizek bere nebaren erabakiaren aurka egin zuen, isuna ez ordaintzeak, erremediorik gabe hau gartzelaratzea suposatuko baitzuen, eta, beraz, Kaliasekin ezkontzea onartu zuen zorra ordaintzeko baldintzapean.
* Datuak: Q270287
# Elpistostegidae

Elpistostegidae tetrapodo itxura zuten arrainen iraungitako familia bat izan zen. Devoniar berantiarren bizi izan ziren, Givetiarretik Frasniarrera. Buruhezurraren fosilak eta bizkarrezurraren zati bat Quebeceko Escuminac Formazioan aurkitu dira. Formazio berean beste fosil oso bat aurkitu zen ondoren. Rimouskiko Richard Cloutier paleontologoaren arabera Elpistostege generoko arrainak Tiktaalik generokoak baino gertuago egongo ziren tetrapodoetatik.

## Erreferentziak

* ↑ Swartz, Brian. (2012-03-20). «A Marine Stem-Tetrapod from the Devonian of Western North America» PLOS ONE 7 (3): e33683. doi:10.1371/journal.pone.0033683. ISSN 1932-6203. (Noiz kontsultatua: 2017-11-25).

## Kanpo estekak

* Datuak: Q17109334
* Multimedia: Elpistostege / Q17109334
* Espezieak: Elpistostegidae
# Elrick

Elrick, Eskoziako gaeleraz: An Eilreig, Eskoziako herri txiki bat da, Aberdeenshire eremu administratiboan.

## Kanpo estekak

* Datuak: Q5367338
# Elrond

Elrond J. R. R. Tolkienen Erdialdeko Lurraldean bizi den fikziozko pertsonaia da, bere Legendariumean jasoa. Bere bi gurasoak, Eärendil eta Elwing erdi-elfoak ziren, biek baitzituzten arbaso elfo zein gizakiak. Vilya elfoen eraztuna eramaten duena da, eta Rivendeleko nagusia da, bertan bizi izan baita milaka urtez, Erdialdeko Lurraldeko Bigarren zein Hirugarren Aroan. Gil-galad elfoen erregearen ondokoa zen Bigarren Aroa, ikusi zuen nola Gil-Galadek eta Elendilek Sauronen aurka borrokatu zuten Eraztun Bakarra lortzeko eta nola Elendilen seme Isildurrek berarentzat hartu zuen suntsitu beharrean.
Hobbita eleberrian agertzen da lehenengoz, bigarren mailako pertsonaia gisa. Ondoren, paper berdina du Eraztunen Jaunan eta Silmarillion eleberrietan. Elrondek hitz egiteko modu arkaiko bat du, gramatika zaharrarekin, eta ez soilik hitz zaharkituekin. Bere hitz egiteko moduarengatik berezia da, bere adina eta estatusa markatzen du, argi hitz egiten badu ere. Bere papera gidariarena da, pertsonaia jakintsua, protagonistei gomendio onak emateko gai dena. Ikerlari batzuek ikusi dute nola Elrondek ez duen baimentzen Arwen alaba ezkontzea egoera aldekoa izan arte, Tolkienen zaindaria zen Francis Xavier Morganek adinez nagusi izan arte utzi ez zion bezala.

## Erreferentziak

* ↑ (Ingelesez) Kullmann, Thomas. (2009-07-01). Intertextual Patterns in J.R.R.Tolkien’s The Hobbit and The Lord of the Rings. , 37 or. doi:10.35360/njes.190. (Noiz kontsultatua: 2024-02-14).
* ↑ (Ingelesez) Shippey, T. A.. (2001). J. R. R. Tolkien: Author of the Century. HarperCollins ISBN 978-0-261-10401-3. (Noiz kontsultatua: 2024-02-14).
* ↑ Nelson, Charles W.. (2002). «From Gollum to Gandalf: The Guide Figures in J. R. R. Tolkien's "Lord of the Rings"» Journal of the Fantastic in the Arts 13 (1 (49)): 47–61. ISSN 0897-0521. (Noiz kontsultatua: 2024-02-14).
* ↑ Rosebury, Brian. (2004). Tolkien: a cultural phenomenon. (Nachdr.. argitaraldia) Palgrave Macmillan ISBN 978-1-4039-1263-3. (Noiz kontsultatua: 2024-02-14).

## Kanpo estekak

* Datuak: Q208426
* Multimedia: Elrond / Q208426
# Elqui probintzia

Elqui probintzia (gaztelaniaz: Provincia de Elqui) Txileko erdialdeko probintzia bat da. Coquimbo eskualdean kokatuta dago. 2012ko erroldan, 442.999 biztanle zituen.

### Komunak

Elqui probintziak 6 komuna ditu. Coquimbo da hiriburua.
* Coquimbo
* La Serena
* Andacollo
* La Higuera
* Paihuano
* Vicuña

## Kanpo estekak

* (Gaztelaniaz) Elqui gobernuaren webgunea.
* Datuak: Q721224
* Multimedia: Elqui Province / Q721224
# Enio

Greziar mitologian, Enio (antzinako grezieraz Ένυώ Enyố, "izua") "Hiri Suntsitzaile" homeroar epitetoagatik ezagutu zen antzinako jainkosa bat zen. Sarri, odolez estalirik eta gerra armak eramanez irudikatzen zen. Sarri, Fobos eta Deimosekin irudikatzen zen, Aresen laguntzaile bezala, gerraren jainko nagusia, eta bere ama zein arreba zela esaten da.
Tebasen eta Orkomenon, Όμολώϊα izeneko jaialdi bat ospatzen zen, Zeus, Demeter, Atenea eta Enioren omenez, eta, esaten zenez, Zeusek, homoloios epitetoa, Homoloisengandik jaso zuen, Enioren apaiz andere bat. Enioren estatua bat, Praxitelesen semeek egina, Atenaseko Aresen tenpluan altxatzen zen. Hesiodok, bere Teogonian aipatzen zituen Graien artean, Enio zegoen.
Erromatar mitologiako bere baliokidea, Belona zen.

## Kanpo estekak

* Datuak: Q747657
* Multimedia: Enyo (mythology) / Q747657
# Eniola Aluko

Eniola Aluko (Lagos, Nigeria, 1987ko otsailaren 21a) anglo-nigeriar futbolari profesional ohia, komentarista eta exekutiboa da. Jokalaritan, aurrelari postuan ziharduen. Gaur egun, Aston Villa WFC emakumezkoen futbol taldearen zuzendaria da.
2020ko urtarrilean utzi zion futbolari profesionala izateari. Aurretik Birmingham City LFC, Charlton Athletic WFC, Chelsea FC, Saint Louis Athletica, Atlanta Beat WPS, Sky Blue FC eta Juventus FC taldeetan jokatu zuen.
Ingalaterrako emakumezkoen futbol selekzio nazionalarekin 102 partida jokatu zituen 2004 eta 2016 bitartean. 2012ko Olinpiar Jokoetan Erresuma Batuko emakumezkoen futbol selekzio nazionalarekin lehiatu zen.

## Kanpo estekak

* Datuak: Q10905
* Multimedia: Eniola Aluko / Q10905
# Eniwetokeko gudua

Eniwetokeko gudua Bigarren Mundu Gerrako Pazifikoko Gerraren baitako gudua izan zen. 1944ko otsailaren 17tik 23ra bitartean gertatu zen, Eniwetokeko atoloian (21. mendeko idazkeran, Enewetak), Marshall uharteetan.

## Aurrekariak

Eniwetokeko inbasioa Kwajaleingo guduaren ondoren gertatu zuen. Atoloia konkistatzeak aerodromoa eta jaia ekarriko eman behar zien estatubatuarrei, Japoniarako hurbilketan hurrengo etorri behar ziren Marianen aurkako erasoetarako funtsezkoak suertatu zirenak.
1943an, japoniarrek defentsa arin samarrak ezarri zituzten Eniwetoken, estatubatuarrek Marshall uharteetako hego-mendebaldean eraso egingo zutela uste baitzuten. Urtarrilean iritsi zen Yoshimi Nishida dibisioko jeneralaren agintepean, defentsak eraikitzen hasi ziren uhartean, baina Estatu Batuetako aireko etengabeko erasoek lana zaildu zuten. Gainera, Eniwetok atoloi txikia zenez, ezin zen sakoneko defentsa egin: japoniarrek hondartzaren lerroan kontzentratu beharko zuten defentsa.
Raymond Spruance almiranteordeak, bere aldetik, Hailstone ('txingorra' ingelesez) operazio zuzendu zuen lehenago, Trukeko (Karolina uharteak) base japoniarra gogor goz. Erasoak 15 gerraontzi eta 250 hegazkin japoniar suntsitu zituen, Eniwetok hornidurarik gabe utziz horrela, Inbasioaren prestakuntza funtsezkoa izan zen hori.

## Gudua

1944ko otsailaren 17an hasi zen Eniwetoken gaineko itsas bonbardaketa. Otsailaren 18an, 8:43an, Marineetako 22. erregimentua, John T, Walker koronelaren agindupean Engebi uhartean lehorreratu zen. Etsaiaren erresistentzia txikia zela eta, marineek uhartea okupatu eta seguru deklaratu zuten 14:50etarako, baina azkarregi eman zuten agindu hori.
Izan ere, japoniarrak ezkutatuta zeuden eta beren indarrak hego-mendebaldean kontzentratu zituzten, Estatu Batuetako indarrak gauez aurrera egitera behartu zituzten. Uhartea ez zen segurutzat jo otsailaren 21era arte azkenean. Uhartea konkistatu bitartean, 37 soldadu estatubatuar hil ziren, eta 94 zauritu. Japoniarren aldetik 800 soldadu hil ziren.
Engebi uharteko akatsa ez zen berriro gertatu Parry uhartean. USS Tennessee eta USS Pennsylvania ontziek 900 tona jaurtigai jaurti zituzten uhartean. Marineak otsailaren 22ko 09:00etan lehorreratu ziren, eta erresistentzia txikia aurkitu zuten.
Sei eguneko borrokaldiaren ondoren, otsailaren 23an kontrolpean zuten atoloia. Estatubatuarrek 1.096 hildako izan zituzten: 262 hildako, 757 zauritu eta 77 desagertu. Japoniako 16 gerra-preso eta Koreako 48 langile harrapatu zituzten. 2.675 japoniar hil ziren 2.741 laguneko goarniziotik. Guduaren ondoren, atoloia base militar gisa erabili zuen Estatu Batuetako armadak ondorengo operazioetarako.

## Kanpo estekak

* Artikulu hau, osorik edo zatiren batean, gaztelerazko Wikipediako «Batalla de Eniwetok» artikulutik itzuli da; zehazki, 2023-10-15eko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q1935947
* Multimedia: Battle of Eniwetok / Q1935947
# Enijärvi

Enijärvi aintzira Finlandiako Kemijärvi udalerrian dagoen aintzira bat da, Javarus herrixka eta Pyhä-Luosto Parke Nazionaletik hurbil. Kemijärvi aintziraren bihotzetik ateratzen diren aintzira txikitxoetako bat dugu hau, bizilagun duen Lapalionjärvi aintzirarekin batera. Arrainen oparotasunagatik eta ur gardenengatik da ezaguna; izan ere, arrantzaren paradisua da eta hala nola, izokin eta perka antzeko arrain-mota ugari aurkitu daiteke bertan.
Inguruko landaredia basoen Lappi lurraldean aurkitzen diren landare ohikoak da; hala nola, azaleak, azeri-mahatsak eta urki zilarkarak.
Faunari dagokionez, igarabak edo urtxakurrak dira nagusi bertako uretan eta lehen aipaturiko izokin eta perka antzeko arrainez elikatzen dira. Altzeak, elur-oreinak eta hartz arreak dira inguruetan agertu daitezkeen ugaztun handi eta esanguratsuenak. Hegaztiei dagokienez, eskinoso abeslariak eta zapelatzak dira nagusi.
Aintzirak hamarka uharte ditu, baina gutxi batzuk baino ez dira esanguratsuak; hala nola, iparraldean aurkitzen diren Halmesaari eta Teerisaari uharteak, eta hegoaldeko Kaakkurisaari, Korppisaaret, Korppisalmi, Lehdikkosaari eta Männikkösaari uharteak.

## Uharteak

Gutxienez hogei bat uharte izango ditu Enijärvi aintzirak; nahiz eta oso txikiak izan, hamazazpi hauek dute izena:
| Apajasaari Eeronsaari Halmesaari Hautasaari Kaakkurisaari Kirstinsaari | Koivusaari Korppisaaret Korppisalmi Laivasaari Lehdikkosaari Manalaisaari | Männikkösaari Murikkosaari Sammalsaari Teerisaari Uuttusaari |

## Ikus, gainera

| Javarus herrixka Kemijärvi | Kemijärvi aintzira Lapalionjärvi aintzira | Pelkosenniemi Pyhä-Luosto PN |

## Erreferentziak

* ↑ Pyhä-Luoston kansallispuisto

## Kanpo estekak

* Datuak: Q5378954
# Eningen

Eningen Alemaniako udalerria da. Baden-Württemberg estatuan dago, [[Reutlingen (barrutia)|Reutlingen]] barrutian. 2014an 10.672 biztanle zituen 23,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q81423
* Multimedia: Eningen unter Achalm / Q81423
# Enirio-Aralarko Mankomunitatea

Enirio-Aralarko Mankomunitatea Euskal Herriko mankomunitaterik zaharrena da. 1409. urtean sortu zen eta garaiko Villafranca (Altzaga, Arama, Ataun, Beasain, Gaintza, Itsasondo, Lazkao, Ordizia eta Zaldibia) eta Amezketako Batasuna (Abaltzisketa, Amezketa, Baliarrain, Ikaztegieta, Legorreta eta Orendain) biltzen zituen bere barnean.
Mankomunitate honen helburua Enirio-Aralarko mendien kudeaketaz arduratzea da, Aralar mendiko lurretatik Gipuzkoari dagokion zatian, betiere.

## Geografia

Mankomunitateak 3.359 Ha hartzen ditu, Aralar mendilerroko lurretatik Gipuzkoari dagokion zatian. Lur eremu horretan guztian 1.000 metrotik gorako garaiera du, eta, gaur egun, Aralarko natura parkearen barnean dago.
Enirio, berez, haran batek, amildegi batek eta antzinako galtzada batek osatzen duten ingurua da.

## Historia

Historiari erreparatuz gero, Amezketako Batasuneko eta Villafrancako biztanleak Aralarren ibiltzen ziren, hango basoak eta larreak erabiltzen zituzten, ura hartzen zuten... antzina-antzinatik izan zen hala. Artzaintzarako erabiltzen ziren gehienbat, eta egurra eta zura ere aprobetxatzen zituzten.
1199an, Gipuzkoa Gaztelako Koroan sartu zen, eta Enirio-Aralarko mendiak Gaztelako errege-erreginen ondare izatera pasa ziren.
1400. urteko urriaren 26an, Henrike III.a Gaztelakoak Joan Amezketari eman zizkion lur horiek, baina Villafrancak eta Amezketako Batasunak ez zuten erabaki hura ondo hartu. Azkenean, Joan Amezketari 1400 florin ordainduta, betiko ustiatzeko eskubidea eskuratu zuten. Aragoiko monetaz ordaindu zioten eta, 1412an, Joan II.a Gaztelakoak formalizatuta utzi zuen guztia, Amezketako Batasunaren eta Villafrancaren Mankomunitatea sortuz. Geroago aldatuko zen haren izena, eta Enirio-Aralarko Mankomunitatea izango zen.

## Administrazioa eta erabilpena

Antzinako Amezketako Batasuna eta Villafranca osatzen zuten 15 herrietako alkateek osatzen dute Zuzendaritzako Junta eta bere egitekoa Enirio-Aralarko mendien ustiapena antolatzea zen; era berean, eremu horretako aurrekontuak, ordenantzak eta obra kontratak eta zerbitzuak ere onartu behar zituzten.
Zuzendaritza Batzordeak Ordiziako Udaletxean du egoitza.
Lizarrausti Parketxeak lan handia egiten du lur hauek ezagutzera ematearen eta zaintzearen alde. Beste alde batetik, Abaltzisketan, Larraitzeko larreen irekieran, jai handia izaten ohi da bertan, abere ugari elkartzen dituztelarik.
Enirio-Aralarko lurrak gehienbat artzaintzarako erabiltzen dira; gutxi gorabehera, 18.000 ardi inguru daude Enirio-Aralarren eta moxalak ere badira (1000ra ez dira iristen). Gutxiago, baina udaberritik udazkenera bitarte behiak ere aurki daitezke larreetan.
Zuhaiztiak herrien artean daude banatuta eta zozketa bidez esleituta daude guztiak. 15 udalerriek landa ditzake eta, honela basoak mantentzea lortzen dute.
1994ko apirilaren 26az geroztik, mendilerroaren Gipuzkoako partea natura parkea da, Aralarko natura parkea izenekoa, eta guztira 10.971 hektarea ditu.

## Kanpo estekak

* Enirio-Aralarko Mankomunitateak Gipuzkoako Aldizkari Ofizialean 1986. urteaz geroztik argitaratu dituen xedapenak, Gipuzkoako Foru Aldundiaren webgunea.
* Datuak: Q9027323
# Enix

Enix Almeríako udalerria da. 2006ean 335 biztanle zituen.

## Udalerriko herriak

Udalerriko populazioa hurrengo gunetan zatitzen da.
| Herria | Biztanleria (2005) |
| Enix | 284 |
| El Marchal de Antón López | 51 |

## Demografia

Eboluzio demografikoa :
| Urtea | 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| Biztanleak | 223 | 232 | 284 | 289 | 283 | 281 | 302 | 315 | 322 | 335 |

## Kanpo estekak

* (Gaztelaniaz) Enix - Enixko Udalaren webgune ofiziala
* (Gaztelaniaz) Enix - Andaluziako Juntaren informazioa
* (Gaztelaniaz) Enix - Almeríako Probintzia Aldundiaren webgunea
* Datuak: Q947285
* Multimedia: Enix / Q947285
# Eskaera-puntua

Ekonomian, Eskaera-puntua edo eskabide puntua, biltegia berriro hornitzea eskatzen duen izakin-maila da, eta hori kalkulatzeko, kontuan eduki behar da zenbat denbora behar duen hornitzaileak produktua hornitzeko (hornidura-epea), izakinak segurtasuneko stock-mailatik behera egon daitezen.

## Kanpo estekak

* Datuak: Q25475153
# Esher

Esher, Ingalaterrako hego-ekialdean dagoen udalerri bat da, Surrey konderrian.
2011n 50.904 biztanle zituen.
* Datuak: Q637482
* Multimedia: Esher / Q637482
# Eshnunna

Eshnunna Behe Mesopotamiako antzinako hiri sumertarra izan zen (gaur egun, Tell Asmar, Irak). Diyala ibaiaren haranean egon arren, ez zen inoiz Sumerreko hiri nagusienetariko bat izan. Bertoko jainko zaindaria Tishpak (Tišpak) izan zen.

## Eshnunnako agintariak

| Izena | Agintaldia | Oharrak |
| Urguedinna | ~k. a. 2000 | Urreko Shulgiren garaikidea |
| Kallamu | | Urreko Shulgiren garaikidea |
| Ituria | | Urreko Shu-Sinen garaikidea |
| Ilushuilia | | Urreko Ibbi-Sinen garaikidea |
| Nurakhum | | Urreko Ibbi-Sin eta Insingo Ishbi-Erraren garaikidea |
| Kirikiri | | |
| Bilalama | | Elamgo Tan-Ruhuratirren garaikidea |
| Isharramashu | | |
| Usurawasu | | |
| Ur-Ninmar | | |
| Ur-Ningizzida | | |
| Ipiq-Adad I.a | | Khafajaheko Abdi-Erah eta Babiloniako Sumu-abumen garaikidea |
| Sarriia | | |
| Warassa | | |
| Belakum | | |
| Ibal-pi-El I.a | | |
| Ipiq-Adad II.a | ~ k. a. 1700 | |
| Naram-Sin | | Ipiq-Adad II.aren semea |
| Dannum-tahaz | | |
| Dadusha | | Ipiq-Adad II.aren semea |
| Ibal-pi-El II.a | | Elamgo Siwe-palar-huppakek hiria konkistatu zuen |
| Silli-Sin | | |

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .

## Kanpo estekak

* Datuak: Q375685
* Multimedia: Eshnunna / Q375685
# Esino Lario

Esino Lario, Italiako iparraldean dagoen udalerria da, Lombardiako eskualdean kokatutakoa, Leccoko probintzia dagoena. Milandik 60 kilometro iparraldera dago, Como aintziraren ondoan. Bigallo eta Ortanella auzoak ditu.

## Geografia

Herria Alpeen oinean dago, Grigna izeneko mendizerraren azpian. Como aintziratik 4,3 kilometrora dago eta Valsassina bailarako burua da. Herriak bi gune desberdinetan banatua dago: Esino Goikoa eta Esino Behekoa. Bi hauek itsas mailatik 900 metrora daude. Badira beste auzo batzuk ere, Cainallo esaterako, itsas mailatik 1.300 metrora dagoena, eta Ortanella, itsas mailatik ia 1.000 metrora.
Barruti guztia erabat menditsua da: punturik baxuena 554 metrora dago, eta altuena berriz, Grigne tontorra, 2409 metrora.

### Klima

Datu klimatikoak (Esino Lario) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8 | 10 | 15 | 17 | 22 | 25 | 28 | 27 | 22 | 17 | 12 | 8 | 17.6 |
| Batez besteko tenperatura minimoa (°C) | -1 | 0 | 3 | 6 | 11 | 14 | 16 | 16 | 12 | 8 | 3 | -1 | 7.3 |
| Pilatutako prezipitazioa (mm) | 67 | 45 | 61.8 | 146.8 | 164.8 | 179.3 | 149.9 | 148.7 | 170.1 | 144.8 | 143.1 | 73.8 | 1495.1 |
| Euri egunak (≥ 1 mm) | 9 | 6 | 7 | 14 | 16 | 14 | 11 | 13 | 11 | 13 | 12 | 10 | 136 |
| Iturria: World Weather Online ||||||||||||||

## Iruditegia

* Esino Lario Grignatik
* Esino Larioko udaletxea

## Ikus, gainera

* Wikimania 2016

## Kanpo estekak

* (Italieraz) Esino Larioko webgune ofiziala
* Datuak: Q43049
* Multimedia: Esino Lario / Q43049
* ↑ Esino Lario: Average Temperatures and Rainfall. World Weather Online (Noiz kontsultatua: 6 December 2014).
# Eshkol Nevo

Eshkol Nevo (hebreeraz: אשכול נבו‎; Jerusalem, 1971ko otsailaren 28a - ) israeldar idazlea da.

## Bizitza

1971an jaio zen Jerusalemen. Jerusalemen, Haifan eta Detroiten hazi zen. Levi Eshkol politikariaren biloba da eta izena haren omenez jarri zioten.
Tirza Granot eskolan eta Tel Aviveko Unibertsitatean ikasi zuen.
Sormenezko idazkera eta pentsamendua irakasten ditu Bezalel Arte eta Diseinu Akademian, Tel Aviveko Unibertsitatean, Sapir ikastetxean eta Israelgo Unibertsitate Irekian.
2008an, Israelgo Bikaintasun Kulturala (IcExcellence) fundazioko kide bihurtu zen.

## Lanak
### Eleberriak

* Arbaa Batim ve-Gaagua, 2004.
* Mishala Achat Yamina, 2007
* Neuland, 2011.
* Ha-Miqveh ha-Aharon be-Sibir, 2013
* Shalosh Qomot, 2015.

### Ipuinak

* Zimmer Be-Givatayyim, 2001.

### Haur eta gazte literatura

* Aba shel Amaliya Nosea le-Australiya, 2010.

### Ez-fikzioa

* Nifradnu Trach, 2002.

## Sariak

* 2005: Liburu Editoreen Elkartearen Urrezko Saria
* 2008: FFI-Raymond Wallier saria
* 2020: Zilarrezko Euskadi Saria

## Erreferentziak

* ↑ (Frantsesez) «Eshkol Nevo» Babelio (Noiz kontsultatua: 2023-09-14).
* 1 2 (Ingelesez) «Eshkol Nevo» The Institute for the Translation of Hebrew Literature (Noiz kontsultatua: 2023-09-14).
* 1 2 (Ingelesez) Segal, Oren. «Ann Arbor Jewish Book Festival: Eshkol Nevo» The University of Michigan (Noiz kontsultatua: 2023-09-14).
* 1 2 3 4 (Ingelesez) Shuman, Ellis. «Review of ‘Inside Information’ by Eshkol Nevo» The Times of Israel 2023-07-05 (Noiz kontsultatua: 2023-09-14).
* ↑ (Ingelesez) Belling, Suzanne. «Nevo in SA to launch his new book» Jewish Report 2015-05-13 (Noiz kontsultatua: 2023-09-14).
* ↑ (Ingelesez) «Eshkol Nevo» Book Reporter (Noiz kontsultatua: 2023-09-14).
* ↑ «Amets Arzallus, Ibrahima Balde eta Eshkol Nevok jasoko dituzte Zilarrezko Euskadi Sariak» Naiz 2020-11-18 (Noiz kontsultatua: 2023-09-14).

## Kanpo estekak

* Datuak: Q971997
* Multimedia: Eshkol Nevo / Q971997
# Esjufjöll

Esjufjöll Islandia hegoaldean dagoen sumendi eta glaziarra da.
1.760 metroko garaiera du eta sumendiaren azken erupzioa 1927. urtean izan zen.

## Ikus, gainera

* Islandiako sumendien zerrenda

## Kanpo estekak

* (Ingelesez) Sumendiari buruzko informazioa.
* Datuak: Q1367704
* Multimedia: Esjufjöll / Q1367704